मौसम के जानकार कह रहे है कि अब मॉनसून शुरु होने ही वाला है और भूगर्भविद बारिश के बाद भारी भूस्खलन की चेतावनी दे रहे हैं । मई २४ तारीख को म्याग्दी जिले में कालीगण्डकी नदी पर पहाड़ के गिरने से नदी का बहाव १६ घंटे तक अवरुद्ध हो गया था और निचले तटीय क्षेत्र में बाढ़ का खतरा बढ़ गया था । परन्तु नदी जब अवरोध को पार कर अपने आप बहने लगी तो खतरा टल गया । भूगर्भविद् इस को भूकम्प के बाद की स्वभाविक घटना मानते हुये इसे खतरे का दस्तक तक कह रहे है । उनके मुताबिक ऐसी ही और भी कई प्राकृतिक वारदातों की संभावना बरकरार है । पहाड़ों में भूकम्प से कई जगह जमीन पर दरारें पड़ गयी है । इससे असुरक्षित कई गांव को दुसरी जगह बसाने की आवश्यकता है । विगत पचास साल में जैसे भी हो बड़ी धनराशि और मेहनत खर्च कर सड़क, बिजली, पानी की आपुर्ति, बृज और सार्वजनिक संरचनाओं का जो विकास किया गया है उसे बचाने की गंभीर चूनौती है । अगर इन पूर्वाधारों का विनाश हो गया तो हमे और भी बड़ी कठिनाईयों का सामना करना पडेÞगा ।